26 ຄົນເສຍຊີວິດ ຍ້ອນລະເບີດລົດ ທີ່ອີຣັກ
ເຈົ້າ​ໜ້າ​ທີ່​ອີຣັກ ກ່າວ​ວ່າ ລະເບີດລົດ 2 ຄັນ ໃນກຸງແບັກແດດ ສັງຫານປະຊາຊົນ 26 ຄົນ ແລະຢ່າງ​ໜ້ອຍ ​ມີ 60 ຄົນ​ໄດ້​ຮັບບາດ​ເຈັບ.
ລະເບີດລົດ 2 ຄັນໃນກຸງແບັກແດດ ໄດ້ເຮັດໃຫ້ຊິ້ນສ່ວນຂອງຮ່າງກາຍຂອງຜູ້ຄົນ ຟົ້ງກະ ຈາຍໄປທົ່ວ ແລະລົດລາຫຼາຍຄັນຖືກໄຟໄໝ້ ມີປະຊາຊົນ 26 ຄົນເສຍຊີວິດໃນຄັ້ງຫຼ້າສຸດ ແຫ່ງຄື້ນຟອງການໂຈມຕີ ທີ່ແນໃສ່ພວກສະແຫວງບຸນມຸສລິມນິກາຍ Shi’ite ນັ້ນ ເຫດລະເບີດດັ່ງກ່າວໄດ້ເກີດຂຶ້ນໃນຄຸ້ມ Shula ແລະຄຸ້ມ Kadimiya ໃນແບັກແດດ ໃນ ວັນເສົາວານນີ້ ຊຶ່ງຢູ່ຫ່າງພຽງບໍ່ເທົ່າໃດຫຼັກກິໂລແມັດຈາກອາຣາມ Imam Moussa al-Kadhim ຊຶ່ງເປັນມື້ລາງເຫຼັນຂອງ Muhammad ຜູ້ເຜີຍແຜ່ສາສະໝາອິມລາມນັ້ນ ບັນດາເຈົ້າໜ້າທີ່ອີຣັກ ກ່າວວ່າ ຢ່າງໜ້ອຍມີ 60 ຄົນໄດ້ຮັບບາດເຈັບ ວັນເສົາວານນີ້ ເປັນມື້ສຸດທ້າຍຂອງການສະແຫວງບຸນປະຈໍາປີຂອງພວກມຸສລິມນິກາຍ Shi’ite ແລະການວາງລະເບີດຄັ້ງນີ້ເປັນຄັ້ງຫຼ້າສຸດໃນການໂຈມຕີຫຼາຍບັ້ນຕິດຕໍ່ກັນມາ ທີ່ພາໃຫ້ມີຜູ້ຄົນເສຍຊີວິດຢ່າງຫລວງຫລາຍ ໃນອີຣັກໃນສັບປະດາຜ່ານມານີ້ ການວາງລະເບີດໃນລົດໃນວັນພຸດສັບປະດາແລ້ວນີ້ ຊຶ່ງເປັນວັນລິເລີ້ມ ການສະແຫວງ ບຸນຂອງຊາວມຸສລິມນິກາຍ Shi’ite ໄດ້ເຮັດໃຫ້ປະຊາຊົນເສຍຊີວິດໄປ 72 ຄົນ ແລະ ໄດ້ຮັບບາດເຈັບ ເກືອບ 260 ຄົນ